cyanic-selkie/wikianc huggingface dataset:
पारम्परिक ज्ञान का आंकिक संग्रहालय
टीकेडीएल पहल का प्रारम्भ
अमेरिका और यूरोप में ये पेटेंट्स प्रदान किया जाना राष्ट्रीय स्तर पर बहुत दुख का कारण बना। तभी से हर भारतीय को महसूस होने लगा कि भारत का ज्ञान गलत तरीके से उससे छीन लिया गया है। इसके अलावा पेटेंट प्रदान करने वाले देश में, पेटेंट के आवेदक को प्रौद्योगिकी के इस्तेमाल के अलग से अधिकार प्राप्त हो जाते थे।
प्यार दीवाना होता है (2002 फ़िल्म)
प्यार दीवाना होता है 2002 में बनी हिन्दी भाषा की फिल्म है।
2014 शीतकालीन पैरालम्पिक
2014 शीतकालीन पैरालम्पिक (Зимние Паралимпийские игры 2014), आधिकारिक रूप से ग्यारहवें शीतकालीन पैरालम्पिक खेल जिसे सामान्य तौर पर सोची शीतकालीन पैरालम्पिक खेल के नाम से जाना जाता है, दिव्यांगों की एक महत्वपूर्ण बहु-खेल प्रतियोगिता है जिसका आयोजन अन्तरराष्ट्रीय पैरालम्पिक समिति द्वारा किया गया। इन खेलों का आयोजन रूस के सोची तथा क्रास्नोदर क्राई में 7 से 16 मार्च 2014 के मध्य हुआ। रूस ने पहली बार इन खेलों का आयोजन किया। इन खेल प्रतियोगिता में 5 खेलों के अन्तर्गत 72 प्रतियोगिताएँ हुई जिसमें स्नोबोर्डिंग को पहली बार शामिल किया गया।
शुभंकर
इन खेलों के शुभंकर की घोषणा 26 फरवरी 2011 को हुई। इनके नाम "स्नेजहिंका" तथा "ल्युचिक" हैं। क्रमशः दोनों पृथ्वी के गर्म व ठंडे भागों को दर्शा रहे हैं। दोनों हाथ मिलाती मुद्रा में खड़े हैं।
उद्घाटन समारोह
खेलों का उद्घाटन समारोह 7 मार्च 2014 को फिष्ट ओलम्पिक स्टेडियम में हुआ। पैरालम्पिक कढ़ाई को संयुक्त रूप से सेर्गे शिलोव तथा ओलेस्या व्लादिकिना द्वारा जलाया गया।
भाग लेने वाली राष्ट्रीय पैरालम्पिक समितियाँ
इन खेलों में 45 राष्ट्रीय पैरालम्पिक समितियों ने भाग लिया जिनकी सूची निम्न है- ब्राज़ील, तुर्की तथा उज़्बेकिस्तान ने सोची 2014 से शीतकालीन पैरालम्पिक खेलों में अपना पदार्पण किया। हंगरी तथा दक्षिण अफ्रीका जिन्होंने वैंकूवर 2010 में अपने खिलाड़ी भेजे थे लेकिन इन खेलों में नहीं भेजे।
खेल प्रतियोगिताएँ
2014 शीतकालीन पैरालम्पिक में पाँच खेल शामिल किये गये, जिनमे 72 स्वर्ण पदक दाँव पर थे। इन खेलों में स्नोबोर्डिंग को पहली बार शामिल किया गया, जो अल्पाइन स्कीइंग खेल में शामिल था।
समापन समारोह
2014 शीतकालीन पैरालम्पिक का समापन समारोह 16 मार्च 2014 को फिष्ट ओलम्पिक स्टेडियम में आयोजित हुआ। इस समारोह में रूस के उप प्रधानमंत्री दिमत्री कोज़ाक ने भाग लिया।
पदक तालिका
;कुंजी मेज़बान देश (रूस)
वड्ल रामापुरं (कर्नूलु)
वड्ल रामापुरं (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
दोदाहवने जलप्रपात
दोदाहवने जलप्रपात महाराष्ट्र में स्थित एक जलप्रपात है।
राधानाथ राय
राधानाथ राय (ରାଧାନାଥ ରାୟ) (28 सितम्बर 1848 – 17 अप्रैल 1908) उन्नीसवीं शताब्दी के उत्तरार्ध काल के ओडिया कविता में प्रारंभिक आधुनिकता युग के एक लेखक थे। उन्हें ओडिया साहित्य में "कविवर" की उपाधि से सम्मानित किया जाता है। अपने प्रारंभिक जीवन में, उन्होंने ओड़िया और बांग्ला दोनों भाषाओं में रचना की, लेकिन बाद में उन्होंने केवल ओडिया में ही लेखन किया।
उनका जन्म 28 सितंबर 1848 को ओडिशा के बालेश्वर जिले के केदारपुर गांव में हुआ था।कौन वे
विजयपाल सिंह
विजयपाल सिंह,भारत के उत्तर प्रदेश की तीसरी विधानसभा सभा में विधायक रहे। 1962 उत्तर प्रदेश विधान सभा चुनाव में इन्होंने उत्तर प्रदेश के मुजफ्फरनगर जिले के 411 - बुढ़ाना विधान सभा निर्वाचन क्षेत्र से भा0क0पा0 की ओर से चुनाव में भाग लिया।
योगासनों की सूची
सुविधापूर्वक एक चित और स्थिर होकर बैठने को आसन कहा जाता है। आसन का शाब्दिक अर्थ है - बैठना, बैठने का आधार, बैठने की विशेष प्रक्रिया आदि।
विभिन्न ग्रंथों में आसन के लक्षण हैं - उच्च स्वास्थ्य की प्राप्ति, शरीर के अंगों की दृढ़ता, प्राणायामादि उत्तरवर्ती साधनक्रमों में सहायता, स्थिरता, सुख दायित्व आदि। पंतजलि ने स्थिरता और सुख को लक्षणों के रूप में माना है। प्रयत्नशैथिल्य और परमात्मा में मन लगाने से इसकी सिद्धि बतलाई गई है। इसके सिद्ध होने पर द्वंद्वों का प्रभाव शरीर पर नहीं पड़ता। किंतु पतंजलि ने आसन के भेदों का उल्लेख नहीं किया। उनके व्याख्याताओं ने अनेक भेदों का उल्लेख (जैसे - पद्मासन, भद्रासन आदि) किया है। इन आसनों का वर्णन लगभग सभी भारतीय साधनात्मक साहित्य (अहिर्बुध्न्य, वैष्णव जैसी संहिताओं तथा पांचरात्र जैसे वैष्णव ग्रंथों में एवं हठयोगप्रदीपिका, घेरंडसंहिता, आदि) में मिलता है।
नायक (2001 फ़िल्म)
नायक 2001 में बनी हिन्दी भाषा की फिल्म है।
मैग्नेट्रॉन
मैग्नेट्रॉन अधिक शक्ति की सूक्ष्मतरंगें पैदा करने वाली एक निर्वात नलिका (वैक्युम ट्यूब) है। इसमें एलेक्ट्रॉनों की धारा (स्ट्रीम) पर चुम्बकीय क्षेत्र की सक्रिया से सूक्ष्मतरंगें उत्पन्न की जाती हैं। आजकल इनका उपयोग माइक्रोवेव ओवेन, एवं रडार के विभिन्न रूपों में प्रयुक्त होता है। इन किरणों की खोज 1888 ईस्वी में वैज्ञानिक हर्टज ने की थी।
टाइगर जलप्रपात
टाइगर जलप्रपात महाराष्ट्र मे स्थित एक जलप्रपात है।
अद्वैत (कछुआ)
अद्वैत (१७५० - २३ मार्च २००६) अलडबरा प्रजाती का एक कछुआ था जिसे कोलकाता के अलीपुर वन्य प्राणी उद्यान में रखा गया था। यह कछुआ कोलकाता का सबसे लम्बी आयु का जीव था। एतिहासिक दस्तावेजो के अनुसार यह कछुआ अंग्रेज जर्नल राबर्ट क्लाइव का पालतू था और इसे सन १८७५ में प्राणी उद्यान में स्थान्तरित किया गया था।
अलखिया सम्प्रदाय
अलखिया सम्प्रदाय मध्यकालीन भारत का एक हिंदू संप्रदाय है। इसे बौद्धों की महायान शाखा का एक अवशिष्ट माना जाता है। इस संप्रदाय के साधु उड़ीसा तथा उत्तरी भारत के अनेक भागों में मिलते थे। इस सम्प्रदाय के साधु अपने को बड़े भारी रहस्यदर्शी योगी और 'अलख' को लखनेवाले बताया करते थे। महायान शाखा के बौद्धों के समान इस संप्रदाय में भी अन्तःकरण के पाँच भेद मन, बुद्धि, विवेक, हेतु और चैतन्य- माने जाते थे और शून्य का ध्याान करने परजोर देते थे।
प्रमुख सिद्धांत
इस सम्प्रदाय के सिद्धांत 'विष्णुगर्भपुराण' नामक ग्रन्थ में उल्लिखित हैं। यह ग्रंथ उड़िया भाषा में है। प्रो. आर्तवल्लभ महन्ती ने इसका संपादन करते हुए इसे 1550 ई. के पहले रचित बताया है। इस पुस्तक में वर्णित सिद्धांत इस प्रकार हैं। विश्व के चारों ओर 'अलख' का ही प्रकाश हो रहा है। अलख ही विष्णु है जिससे निराकार की उत्पत्ति हुई। सारी सृष्टि अलख के गर्भ में रहती है। अलख अज्ञेय है। चारों वेद उसके सम्बन्ध में कुछ भी नहीं जानते। अलख से प्रादुर्भूत निराकार तुरीयावस्था में रहता है और उसी दशा में उससे ज्योति की उत्पत्ति होती है। ि सृष्टि की उत्पत्ति का यह रूप महायानियों से मिलता है।
डाइक्लोरोट्राइफ्लोरोइथेन
डाइक्लोरोट्राइफ्लोरोइथेन एक कार्बनिक यौगिक है।
मनसर
मनसर (Mansar) भारत के महाराष्ट्र राज्य के नागपुर ज़िले की रामटेक तहसील में स्थित एक कस्बा है। यह रामटेक से 5 किमी पश्चिम और नागपुर से 45 किमी पूर्वोत्तर में बसा हुआ है। यह एक ऐतिहासिक पुरातत्व स्थल है।
पुरातत्व स्थल
मनसर भारत की एक प्रमुख पुरातात्विक महत्त्व का स्थान है। यहाँ खुदाई में वाकटक राजा प्रवरसेन का 'प्रवरपुर' नामक राजमहल तथा 'प्रवरेश्वर' नामक विशाल मंदिर प्रांगण के भग्नावशेष मिले हैं।
विनय लक्ष्‍मी सुमन
विनय लक्ष्‍मी सुमन,भारत के उत्तर प्रदेश की तीसरी विधानसभा सभा में विधायक रहीं। 1962 उत्तर प्रदेश विधान सभा चुनाव में इन्होंने उत्तर प्रदेश के टिहरी गढ़वाल जिले के 3 - देव प्रयाग विधान सभा निर्वाचन क्षेत्र से कांग्रेस की ओर से चुनाव में भाग लिया।
इमादुल मुलक,संभल (मुरादाबाद)
भारत की जनगणना अनुसार यह गाँव, तहसील संभल, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00721
बाहरी कड़ियाँ
उत्तर प्रदेश के जिले (नक्शा)
बारा खेरा गाँव, अमृतपुर (फर्रुखाबाद)
बारा खेरा अमृतपुर, फर्रुखाबाद, उत्तर प्रदेश स्थित एक गाँव है।
निमतपुर उपज़िला
निमतपुर उपजिला, बांग्लादेश का एक उपज़िला है, जोकी बांग्लादेश में तृतीय स्तर का प्रशासनिक अंचल होता है (ज़िले की अधीन)। यह राजशाही विभाग के  नओगाँ ज़िले का एक उपजिला है, जिसमें, ज़िला सदर समेत, कुल 11 उपज़िले हैं, और मुख्यालय  नओगाँ सदर उपज़िला है। यह बांग्लादेश की राजधानी ढाका से पूर्व की दिशा में अवस्थित है। यह मुख्यतः एक ग्रामीण क्षेत्र है, और अधिकांश आबादी ग्राम्य इलाकों में रहती है।
जनसांख्यिकी
यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।
अवस्थिती
निमतपुर उपजिला बांग्लादेश के पूर्वी भाग में, राजशाही विभाग के  नओगाँ जिले  में स्थित है।
बाहरी कड़ियाँ
श्रेणी:राजशाही विभाग के उपजिले
समाधि
ध्यान की उच्च अवस्था को समाधि कहते हैं। हिन्दू, जैन, बौद्ध तथा योगी आदि सभी धर्मों में इसका महत्व बताया गया है। जब साधक ध्येय वस्तु के ध्यान मे पूरी तरह से डूब जाता है और उसे अपने अस्तित्व का ज्ञान नहीं रहता है तो उसे समाधि कहा जाता है। पतंजलि के योगसूत्र में समाधि को आठवाँ (अन्तिम) अवस्था बताया गया है।
समाधि के बाद प्रज्ञा का उदय होता है और यही योग का अंतिम लक्ष्य है।
कल्याण अर्थशास्त्र
कल्याण अर्थशास्त्र अर्थशास्त्र की एक शाखा हैं, जो सूक्ष्म अर्थशास्त्रीय तकनीकों का प्रयोग करता हैं, जिससे सकल (अर्थव्यवस्था के) स्तर पर भलाई (कल्याण) का आंकलन किया जा सकें।
मझेडा, कोश्याँकुटोली तहसील
मझेडा, कोश्याँकुटोली तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
डाइक्लोरोभ्स
डाइक्लोरोभ्स एक कार्बनिक यौगिक है।
विशाल जेठवा
विशाल जेठवा (अंग्रेजी : Vishal Jethwa) (जन्म : ०६ जुलाई १९९४) एक भारतीय टेलीविज़न अभिनेता है। इन्होंने अपने कैरियर की शुरुआत सोनी टीवी के पूर्व धारावाहिक भारत का वीर पुत्र – महाराणा प्रताप की थी उस धारावाहिक में इन्होंने बाल अकबर का किरदार निभाया था। इसके बाद  विशाल जेठवा को महारक्षक आर्यन के लिए भी चुना गया जो ज़ी टीवी पर प्रसारित हुआ था उस धारावाहिक में विशाल ने एक सहायक भूमिका निभाई थी। २०१६ में विशाल जेठवा को एक दूजे के वास्ते जो कि सोनी टीवी २९ फ़रवरी को २०१६ को शुरू हुआ है उसमें भी इन्हें चुना गया है जिसमें इनकी कोस्टार पलक जैन है, धारावाहिक में ये श्रवण का किरदार निभा रहे हैं। २०१६ में ही विशाल को क्राइम पेटरोल के एक केस में भी अभिनय करने का मौका मिला है।
भारत इलैक्ट्रॉनिक्स लिमिटेड
भारत इलेक्ट्रॉनिक्स लिमिटेड, भारत सरकार के रक्षा मंत्रालय के अधीन एक सैन्य एवं नागरिक उपकरण एवं संयंत्र निर्माणी है। सन १९५४ में सैन्य क्षेत्र की विशेष चुनौतीपूर्ण आवश्यकताऐं पूरी करने हेतु भारत सरकार द्वारा रक्षा मन्त्रालय के अधीन इसकी स्थापना की गई थी। इलेक्ट्रानिक उपकरण व प्रणालियों का विकास तथा उत्पादन देश में ही करने के उद्देश्य से इसका पहला कारखाना बंगलुरू में लगाया गया था, किन्तु आज यह अपनी नौ उत्पादन इकाईयों, कई क्षेत्रीय कार्यालय तथा अनुसन्धान व विकास प्रयोगशालाओं से युक्त सार्वजनिक क्षेत्र का एक विशाल उपक्रम है, जिसे अपने व्यावसायिक प्रदर्शन के फलस्वरूप भारत सरकार से नवरत्न उद्योग का स्तर प्राप्त हुआ है।
शाखाएं
बंगलुरू में मुख्य नैगमिक कार्यालय तथा एक विशाल उत्पादन इकाई के अतिरिक्त अन्य उत्पादन इकाईयाँ गाजियाबाद (उ०प्र०), पंचकुला (हरियाणा), कोटद्वार (उत्तरांचल), हैदराबाद व मछलीपत्तनम (आन्ध०), नवी मुंबई व पुणे (महाराष्ट्र), तथा चेन्नई (तमिलनाडु) में स्थापित हैं। देश में कई क्षेत्रीय विक्रय केन्द्रों सहित न्यूयार्क व सिंगापुर में भी इसके कार्यालय हैं। अपनी स्थापना के बाद से ही सतत उन्नति करते हुए भा.इ.लि. ने विश्व में बहु-प्रौद्योगिकी, बहु-उत्पाद, व बहु-इकाई वाले उद्यम के रूप में अपनी पहचान बनाई है।
उत्पाद
भा.इ.लि. सेना के लिये रडार, संचार प्रणली, नौसेन्य प्रणालियाँ, इलेक्ट्रानिक युद्ध प्रणालियाँ, दूर संचार, दृश्य-श्रव्य प्रसारण, टैंक इलैक्ट्रानिकी, आप्टो इलैक्ट्रानिकी, सौर प्रकाश वोल्टीय प्रणालियाँ तथा अन्तस्थ सोफ्टवेयर (इम्बेडेड सॉफ्टवेयर) आदि अत्याधुनिक प्रौद्योगिकी आधारित उत्पाद प्रदान करती है। भा.इ.लि. ने समय-समय पर भारतीय तेल निगम, भारतीय रेलवे, दूरदर्शन तथा मौसम विभाग आदि के लिये वाँछित इलेक्ट्रानिक उपकरणों का भी निर्माण किया है। असैनिक उत्पाद में इलेक्ट्रानिक मतदान मशीन, सौर ऊर्जा चालित यातयात संकेत, सिम्प्यूटर तथा सेट टाप बाक्स आदि का उल्लेखनीय स्थान है। बेल ने कम लागत का एक टैबलेट भी बनाया है जिसका उपयोग भारत की जनगणना २०११ के अन्तर्गत सोशियो-इकोनॉमिक कास्ट सेंसस वाले चरण में किया गया था।
संयुक्त उपक्रम
भा.इ.लि. का एक संयुक्त उपक्रम सन १९७७ में जनरल इलेक्ट्रानिक्स मेडिकल सिस्टम के साथ स्थापित हुआ, जिसमे समस्त विश्व में निर्यात के लिये एक्सरे ट्यूब्स, डिटेक्टर मोड्यूल्स सहित सी.टी. प्रणालियों के लिये उच्च वोल्टता टैंक जैसे घटक बनते हैं। दूसरा संयुक्त उपक्रम मल्टीटोन, यू॰के॰ से मिलकर बी.ई.एल. मल्टीटोन नाम से बनाया गया, जिसमे कार्यस्थलों के लिये उपयोगी अति उन्नत मोबाइल संचार उपकरण तथा डिजिटल संचार प्रणालियाँ बनाये जाते हैं। स्थापना से आज तक निरन्तर लाभ अर्जित करने वाला सरकारी क्षेत्र का यह उद्यम सैन्य क्षेत्र के अतिरिक्त नागरिक क्षेत्र को भी अपने व्यावसायिक कौशल का लाभ प्रदान करने में पीछे नहीं रहा।
श्री अटल बिहारी वाजपेयी के प्रधानमन्त्रित्वकाल में दूसरे परमाणु परीक्षण के विरोध में समूह-२० के सदस्य देशों ने भारत पर जो आर्थिक/तकनीक सम्बन्धी प्रतिबन्ध लगाए, भा.इ.लि. को सैन्य सामग्री सम्बन्धी उद्योग होने के नाते उन प्रतिबन्धों के फलस्वरूप बहुत हानि उठानी पड़ी थी। प्रतिबन्धों का सकारात्मक प्रभाव भी हुआ कि भा.इ.लि. ने स्वदेशी तकनीक के विकास की गति को तेज करने पर अधिक ध्यान देना शुरू कर दिया। देश में वैश्वीकरण की नीति के पश्चात अपनी कुशल प्रबंधकीय क्षमता व प्रतिबद्ध कार्मिक दल के बल पर विकसित देशों की कम्पनियों से प्रतिस्पर्धा में भी अभी तक भा.इ.लि. सफल रही है।
सामाजिक दायित्व व पर्यावरण रक्षा
भा.इ.लि. द्वारा प्रति वर्ष अपने आर्थिक संसाधनों का कुछ अंश अपनी इकाइयों वाले नगरों में समाज सेवा के उद्देश्य से स्थानीय प्रशासन को जनसेवार्थ विभिन्न प्रकल्पों हेतु समय-समय पर प्रदान किया जाता है। मानसिक तौर पर अक्षम बच्चों के लिये स्कूल, अस्पताल, शिशुग्रह, वृद्धाश्रम, अनाथालय, नेत्रहीनों के लिये विद्यालय आदि परियोजनाऐं चलाई जा रही हैं। कई नगरों में स्वयँनिर्मित सौर ऊर्जा चालित ट्रेफिक संकेत निशुल्क लगाए गए, जिन्हे अपनी गुणवत्ता के फलस्वरूप स्थानीय जनता की भारी सराहना मिली।
पर्यावरण रक्षा के लिए प्रतिबद्ध भा.इ.लि. के कारखाने जल, वायु तथा ध्वनि प्रदूषण अर्थात प्रत्येक प्रदूषण से पूर्णत् मुक्त हैं। इसे पर्यावरण विभागीय जाँच में 'शून्य प्रदूषण उद्योग' करार दिया गया है। अपना शून्य प्रदूषण उद्योग का स्तर बरकरार रखने के लिये भा.इ.लि. सतत् प्रयत्नशील व सजग है।
दामकोहलर संख्या
कार्लोवित्ज़ संख्या (Ka) का इससे सम्बंध इस प्रकार होता है-
Da = 1/Ka
आम तौर पर दामकोहलर संख्या रिएक्शन टाइमस्केल का संवहन टाइमस्केल और वॉल्यूमेट्रिक प्रवाह दर से संबंध दर्शाती है, जो रिएक्टर के माध्यम से निरंतर ( प्लग प्रवाह या CSTR) या अर्ध-बैच रासायनिक प्रक्रियाओं के लिए इस प्रकार होती है:
जिन अभिकर्मक प्रणालियों (रीऐक्टिंग सिस्टम) में अंतरप्रवाह द्रव्यमान परिवहन भी हो रहा हो, वहाँ दूसरी दामकोहलर संख्या ( DaII ) को रासायनिक प्रतिक्रिया की दर के द्रव्यमान हस्तांतरण दर के अनुपात के रूप में परिभाषित किया गया है
इसे विशिष्ट द्रव और रासायनिक टाइमस्केल के अनुपात के रूप में भी परिभाषित किया गया है:
चूंकि प्रतिक्रिया समयसीमा प्रतिक्रिया दर द्वारा निर्धारित की जाती है, दामकोहलर संख्या के लिए सटीक सूत्र का निर्धारण दर कानून समीकरण के अनुसार होता है। एक सामान्य रासायनिक प्रतिक्रिया A → B के लिए, जो कि nवे ऑर्डर की पावर लॉ कैनेटिक्स फ़ॉलो कर रही हो, ऐसी संवहन प्रवाह प्रणाली के लिए दामकोहलर संख्या को निम्न रूप में परिभाषित किया गया है:
जहाँ:
दूसरी ओर, दूसरी दामकोहलर संख्या को इस प्रकार परिभाषित किया गया है:
जहाँ
Da का मान इस बात का एक त्वरित अनुमान प्रदान करता है कि रूपांतरण को किस हद तक प्राप्त किया जा सकता है। अंगूठे के एक नियम के रूप में,
जब Da 0.1 से कम होता है तो 10% से कम रूपांतरण प्राप्त होता है, और
जब Da 10 से अधिक होता है तो 90% से अधिक का रूपांतरण अपेक्षित होता है।
सीमा को बर्क-शूमैन सीमा कहा जाता है ।
2,4-डाइक्लोरोफिनॉक्सीएसिटिक अम्ल
2,4-डाइक्लोरोफिनॉक्सीएसिटिक अम्ल एक कार्बनिक यौगिक है।
। कार्बन के रासायनिक यौगिकों को कार्बनिक यौगिक कहते हैं। प्रकृति में इनकी संख्या 10 लाख से भी अधिक है। जीवन पद्धति में कार्बनिक यौगिकों की बहुत ही महत्त्वपूर्ण भूमिका है। इनमें कार्बन के साथ-साथ हाइड्रोजन भी रहता है। ऐतिहासिक तथा परंपरा गत कारणों से कुछ कार्बन के यौगकों को कार्बनिक यौगिकों की श्रेणी में नहीं रखा जाता है। इनमें कार्बनडाइऑक्साइड, कार्बन मोनोऑक्साइड प्रमुख हैं। सभी जैव अणु जैसे कार्बोहाइड्रेट, अमीनो अम्ल, प्रोटीन, आरएनए तथा डीएनए कार्बनिक यौगिक ही हैं। कार्बन और हाइड्रोजन के यौगिको को हाइड्रोकार्बन कहते हैं। मेथेन (CH4) सबसे छोटे अणुसूत्र का हाइड्रोकार्बन है। ईथेन (C2H6), प्रोपेन (C3H8) आदि इसके बाद आते हैं, जिनमें क्रमश: एक एक कार्बन जुड़ता जाता है। हाइड्रोकार्बन तीन श्रेणियों में विभाजित किए जा सकते हैं: ईथेन श्रेणी, एथिलीन श्रेणी और ऐसीटिलीन श्रेणी। ईथेन श्रेणी के हाइड्रोकार्बन संतृप्त हैं, अर्थात्‌ इनमें हाइड्रोजन की मात्रा और बढ़ाई नहीं जा सकती। एथिलीन में दो कार्बनों के बीच में एक द्विबंध (=) है, ऐसीटिलीन में त्रिगुण बंध (º) वाले यौगिक अस्थायी हैं। ये आसानी से ऑक्सीकृत एवं हैलोजनीकृत हो सकते हैं। हाइड्रोकार्बनों के बहुत से व्युत्पन्न तैयार किए जा सकते हैं, जिनके विविध उपयोग हैं। ऐसे व्युत्पन्न क्लोराइड, ब्रोमाइड, आयोडाइड, ऐल्कोहाल, सोडियम ऐल्कॉक्साइड, ऐमिन, मरकैप्टन, नाइट्रेट, नाइट्राइट, नाइट्राइट, हाइड्रोजन फास्फेट तथा हाइड्रोजन सल्फेट हैं। असतृप्त हाइड्रोकार्बन अधिक सक्रिय होता है और अनेक अभिकारकों से संयुक्त हा सरलता से व्युत्पन्न बनाता है। ऐसे अनेक व्युत्पंन औद्योगिक दृष्टि से बड़े महत्त्व के सिद्ध हुए हैं। इनसे अनेक बहुमूल्य विलायक, प्लास्टिक, कृमिनाशक ओषधियाँ आदि प्राप्त हुई हैं। हाइड्रोकार्बनों के ऑक्सीकरण से ऐल्कोहॉल ईथर, कीटोन, ऐल्डीहाइड, वसा अम्ल, एस्टर आदि प्राप्त होते हैं। ऐल्कोहॉल प्राथमिक, द्वितीयक और तृतीयक हो सकते हैं। इनके एस्टर द्रव सुगंधित होते हैं। अनेक सुगंधित द्रव्य इनसे तैयार किए जा सकते हैं। इसी प्रकार 2,4-डाइक्लोरोफिनॉक्सीएसिटिक अम्ल को भी विभिन्न प्रयोगों में लिया जा सकता है।
2017-20 आईसीसी महिला चैंपियनशिप
2017-20 आईसीसी महिला चैम्पियनशिप आईसीसी महिला चैंपियनशिप का दूसरा संस्करण है, जो 2021 महिला क्रिकेट विश्व कप के लिए योग्यता का निर्धारण करने के लिए वर्तमान में आठ टीमों द्वारा आयोजित महिला एक दिवसीय अंतर्राष्ट्रीय क्रिकेट (डब्ल्यूओडीआई) प्रतियोगिता है। शीर्ष चार टीमों को विश्व कप के लिए स्वचालित रूप से अर्हता प्राप्त होगी।
पिछले टूर्नामेंट में, पहले तीन डब्लूओडीआई योग्यता की ओर गिने गए थे। हालांकि, इस टूर्नामेंट के लिए, अंतर्राष्ट्रीय क्रिकेट परिषद (आईसीसी) ने अनुरोध किया है कि अतिरिक्त मैच महिला ट्वेंटी 20 अंतरराष्ट्रीय (मटी20ई) के रूप में खेला जाए। अद्यतित आईसीसी नियमों के साथ इनलाइन, दो गेंदों का इस्तेमाल पहली बार महिला वनडे मैचों में किया जाएगा।
पाकिस्तानी क्रिकेट बोर्ड (पीसीबी) ने पहली बार जुड़नार की घोषणा की, पाकिस्तान के साथ अक्टूबर 2017 में संयुक्त अरब अमीरात में न्यूज़ीलैंड का खेल रहा। 11 अक्टूबर 2017 को शुरू होने वाले पहले दौर के जुड़नार वेस्टइंडीज और श्रीलंका के बीच थे। चैंपियनशिप के शुरुआती मैच में, वेस्टइंडीज ने श्रीलंका को 6 विकेट से हरा दिया।
टीमें
निम्नलिखित टीमें टूर्नामेंट में खेलेंगी:
परिणाम
परिणाम का टूटना इस प्रकार था: प्रत्येक दौर के दौरान प्रत्येक टीम अपने प्रतिद्वंद्वी के खिलाफ तीन बार खेलती थी।
डाइक्लोफेनेक सोडियम
डाइक्लोफेनेक सोडियम एक कार्बनिक यौगिक है।
डडोली-तल्ला ढांगू-३, यमकेश्वर तहसील
डडोली-तल्ला ढांगू-३, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
कैदूपुर
कैदूपुर (Kaidupur) भारत के पंजाब राज्य के पटियाला ज़िले में स्थित एक गाँव है।
अग्रहारंपल्लॆ (अनंतपुर)
अग्रहारंपल्लॆ (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
आम्बोली घाट जलप्रपात
आम्बोली घाट जलप्रपात महाराष्ट्र के सिंधुदुर्ग ज़िले में स्थित एक जलप्रपात है। यह 690 मीटर (2,260 फ़ुट) की ऊँचाई पर स्थित एक रमणीय पहाड़ी क्षेत्र है। समीप ही गोवा राज्य की सीमा है।
मॉनसून शूटआउट
मॉनसून शूटआउट सन् 2017 की भारतीय हिन्दी भाषी नव-नोयर एक्शन थ्रिलर फिल्म है जो अमित कुमार द्वारा लिखित और निर्देशित किया गया है और इसका निर्माण गुनीत मोंगा, ट्रेवर इंग्मा, मार्टिज़न डी ग्रंट द्वारा और सह-निर्माण अनुराग कश्यप और विवेक रंगाचारी द्वारा किया गया है। गीतांजलि थापा, श्रीजिता डे, नवाजुद्दीन सिद्दीकी और तनिष्ठा चटर्जी प्रमुख भूमिकाओं में हैं। फिल्म को आधिकारिक मिडनाइट स्क्रीनिंग अनुभाग में 2013 के कान फ़िल्म महोत्सव में सकारात्मक समीक्षा मिली। समानान्तर सिनेमा के स्कूल से संबंधित, 'मॉनसून शूटआउट' दुनिया भर में चार साल बाद 15 दिसंबर, 2017 को जारी किया गया और इसे सकारात्मक समीक्षा मिली।
डिसकोमगूगोलेशन
डिसकोमगूगोलेशन  का अर्थ या असमंजस होता है। यह शब्द डिसकोमबोबुलेट और गूगल से मिलकर बनाया गया है। ऑनलाइन न होने के कारण तनाव अनुभव करने वाले लोग डिसकोमगूगोलेशन की समस्या से पीड़ित हो सकते हैं। वर्तमान युग में इंटरनेट लोगों की आवश्यकता बन गया है। इसके बिना कई लोगों को अपना जीवन अधूरा लगता है। किसी कारणवश ऑनलाइन न हो पाना कई लोगों को हताश कर देता है। ब्रॉडबैंड के बढ़ते प्रसार ने तत्काल उत्तर की दुनिया में पहुंचा दिया है जहां सूचनाएं लोगों से एक माउस क्लिक दूर हैं। इनकी वजह से लोग वेब के आदी हो गए हैं। वेब उनके सारे सवालों का जवाब और उनके अकेलेपन का साथी बन चुका है। ऐसे में जब वो ऑनलाइन एक्सेस नहीं कर पाते, तो इसी छटपटाहट में वह धीरे-धीरे डिसकोमगूगोलेशन के शिकार होते चले जाते हैं।
घासीराम यादव
घासीराम यादव (15 नवंबर 1924-30 नवंबर 1998) भारतीय राजनीतिज्ञ तथा पूर्व अलवर से लोकसभा सांसद हैं। येे कांग्रेस पार्टी से जुड़े हैं। ये "मैं राजस्थान सरकार बोल रहा हूं" के तकियाकलाम से प्रसिद्ध हैं।
राजनैतिक सफर
घासीराम यादव 1952 में नायब तहसीलदार की नौकरी छोड़ चुनाव में मुण्डावर विधान सभा क्षेत्र से खड़े हुए व जीते। 1957 में भी ये मुण्डावर से जीते। 1962 में उनको मुण्डावर की जगह बहरोड़ विधानसभा का टिकट दिया। वहां भी ये जीत गए। फिर 1967 में ये बहरोड़ में अमीलाल से हार गए। फिर 1972 में ये दोबारा बहरोड़ से जीते। लेकिन 1977 में इन्होंने मुण्डावर से चुनाव लड़ा तो हार गए। हालांकि इसके बाद 1980 में ये मुण्डावर से ही विधायक बन गए। 1990 में ये पुनः विधायक चुने गए। फिर 1993 में भी ये विधायक बने। अंत में 1997 में ये सांसद चुनाव जीत कर लोकसभा में आए। इस प्रकार ये छः बार विधायक और एक बार सांसद चुने गए हैं।
मैराथन का युद्ध
मैराथन का युद्ध (Μάχη τοῦ Μαραθῶνος) प्राचीन यूनान में लडा गया जिसमें फारस की सेना परास्त हुई। इस घटना की सूचना देने हेतु एक सेनिक ने पहली बार मैराथन की दोड लगाई थी।
मैराथन का युद्ध
यह युद्ध 490 ई.पू. में यूनान व फारस के बीच मैराथन के मैदान में हुआ था। डेरियस फारस का राजा था। वह अत्यंत पराक्रमी था। पश्चिम में इजियन सागर से लेकर, पूर्व में सिंधु नदी तक, व उत्तर में सिथियन के मैदानों से लेकर, दक्षिण में मिस्र की नील नदी तक उसके राज्य का विस्तार था।
कारण
उसकी साम्राज्य लिप्सा, दिनोंदिन बढ़्ती ही जा रही थी। जब उसने एशिया के पश्चिमी किनारे पर बसे ग्रीक लोगों, जिन्हें आयोनियन कहा जाता था, को अधीनता का सन्देश भेजा, तो उनमें से थीब्स व इजीना की जनता ने तो स्वीकार कर लिया, परन्तु एथेंस व स्पार्टा के लोगों ने विरोध प्रकट कर दिया। तब डेरियस ने भारी जहाजी सेना सहित यूनान पर चढ़ाई कर दी। इसी से मैराथन के युद्ध का आरंभ हुआ।
वास्तविक संघर्ष
ईरानी सेना ने मार्ग में आने वाले टापू भी जीत लिये, यूबिया में आकर इरिट्रीया को घेरकर उसमें आग लगा दी। फिर मैराथम]] के मैदान में पड़ाव डाल दिया। प्लेटिका के यूनानी लोगों ने स्पार्टा को सहयोग संदेश भेजा। संदेश वाहक 150 मील 48 घंटों में पहुंचे। तब स्पार्टा के सहयोग से, तथा प्रतिभाशाली मिलिटियाड्स के कुशल नेतृत्व में 11000 की यूनानी सेना ने, 20000 की फारसी सेना को बुरी तरह हरा दिया।
इस युद्ध में, यूनानी सेना में, बहुत से गुलाम भी थे, जिन्हें कहा गया था, कि युद्ध जीतने पर, उन्हें मुक्त कर दिया जायेगा। इस युद्ध से सेनापति मिलियाड्स की प्रसिद्धि बहुत बढ़ गयी। और डेरियस को बहुत आघात पहुंचा, व उसने बदला लेने की जोरदार तैयारी की, परन्तु उससे पहले ही उसका देहांत हो गया।
बाहरी कड़ियाँ
<div class="noprint" style="clear: right; border: solid #aaa 1px; margin: 0 0 1em 1em; font-size: 90%; background: #f9f9f9; width: 250px; padding: 4px; spacing: 0px; text-align: left; float: right;"> The Academic Publishing Wiki has a journal article about this subject: The struggle for Greece: Marathon and Artemision
38.11806°N, 23.97833°W
करीम सिटी कालेज
करीम सिटी कालेज जमशेदपुर स्थित एक प्रमुख अल्पसंख्यक शिक्षण संस्थान है जो राँची विश्वविद्यालय से संबद्ध संस्थान है।
शक्ति संचरण
शक्ति (Power) शब्द का प्रयोग मानवनियंत्रित ऊर्जा को जो यांत्रिक कार्य करने के लिए प्राप्य हो, सूचित करने के लिए किया जाता है। शक्ति के मुख्य स्रोत (source) हैं : मनुष्यों एवं जानवरों की पेशीय ऊर्जा (muscular energy), नदी एवं वायु की गतिज ऊर्जा, उच्च सतहों पर स्थित जलाशय की स्थितिज (potential) ऊर्जा, लहरों एवं ज्वारभाटा की ऊर्जा, पृथ्वी एवं सूर्य की ऊष्मा ऊर्जा, ईंधन को जलाने से प्राप्त ऊष्मा ऊर्जा आदि। पालतू जानवरों की शक्ति का उपयोग मानवीय सभ्यता का प्रथम कदम था। बाद में क्रमश: विभिन्न प्रकार की शक्तियों को उपयोग में लाने के लिए प्रयास किए जाते रहे। अभी भी अधिक से अधिक शक्तियों को नियंत्रित करने में वैज्ञानिक व्यस्त हैं एवं प्रयत्न जारी है।
परिचय
ऊपर लिखे गए शक्तिस्रोतों में वायु, लहर, एवं सूर्य द्वारा प्राप्त शक्तियाँ आंतरायिक (intermittent) होती हैं और यही इन सब का सबसे बड़ा अवगुण है, क्योंकि शक्ति की माँग यदि संतत (continuous) हो, तो इस प्रकार की शक्तियों को उपयोग में लाने के लिए इनके संग्रह की व्यवस्था करनी होगी। शक्ति संयंत्र (plant) के आकार एवं कीमत को ध्यान में रखते हुए, बड़े पैमाने (large scale) पर शक्तिजनन की अवस्था में वायु, लहर तथा सूर्य द्वारा प्राप्त शक्ति का उपयोग लाभप्रद नहीं होता है। कुछ स्थानों में बड़े पैमाने पर शक्तिजनन के लिए ज्वारभाटा की शक्ति का उपयोग किया जा सकता है, किंतु इस प्रकार के संयंत्र के निर्माण में व्यय अत्यधिक होता है।
वैज्ञानिकों द्वारा "शक्ति" शब्द का प्रयोग ऊर्जासंचरण की दर के लिए किया जाता है। सामान्य व्यवहार में शक्ति की ईकाई '''वाट होती है।
ऊर्जा के प्राकृतिक स्रोतों को उपयोग में लाने के लिए अधिष्ठापन (installation) द्वारा संबंधित उपकरण तीन वर्गों में विभाजित किए जा सकते हैं :
प्राय: मूल चालक उन स्थानों में, जहाँ ऊर्जा के प्राकृतिक स्रोत प्रचुर मात्रा में प्राप्य हों, स्थापित किया जाता है, जैसे जलप्रपात के निकट या कोयले की खानों के क्षेत्र में। जलप्रपात या प्राकृतिक जल के स्रोत, जैसे नदी, झील आदि के निकट द्रवचालित (hydraulic) शक्ति संयंत्र की, जिसें जल की ऊर्जा जल टरबाइन द्वारा यांत्रिक ऊर्जा में परिवर्तित की जाती है, स्थापना की जाती है। दामोदर घाटी योजना के अंतर्गत इस प्रकार के संयंत्र की स्थापना, बिहार राज्य के धनवाद जिले में माइथान एवं पंचेत और हजारीबाग जिला में तिलैया नामक स्थानों पर की गई है। इस प्रकार के संयंत्र भारत में विभिन्न स्थानों पर स्थापित किए गए हैं, जैसे भाखरा नंगल, हीराकुंड, तुंगभद्रा, रिहंद आदि। कोयले की खानवाले क्षेत्रों में कोयले द्वारा प्राप्त ऊष्मा ऊर्जा को, ऊष्मीय शक्तिसंयंत्र में भाप टरबाइन, या भाप इंजन द्वारा यांत्रिक ऊर्जा में परिवर्तित किया जाता है। इसके लिए कोयले को जलाकर वाष्पित्र (boiler) में भाप तैयार की जाती है और इस भाप का उपयोग मूल चालक, जैसे भाप टरबाइन या भाप इंजन को चलाने के लिए किया जाता है। इस तरह के ऊष्मीय शक्तिसंयंत्र बोकारो (बिहार राज्य) एवं दुर्गापुर (पश्चिम बंगाल) में हैं। उपर्युक्त प्रकार के द्रवचालित एवं ऊष्मीय शक्तिसंयंत्र द्वारा प्राप्त ऊर्जा विपुल परिमाण में बहुत दूरी पर स्थित कल कारखानों आदि में संचारित की जाती है। इस तरह के शक्तिसंचरण की अवस्था में शक्तिवितरण के तरीके एवं उपकरण अधिक महत्वपूर्ण हैं, क्योंकि मूल चालक से उन स्थानों की दूरी, जहाँ यंत्रों द्वारा ऊर्जा का उपयोग होता है, वितरण की दक्षता पर निर्भर करती है।
कुछ कारखानों में मूल चालक द्वारा प्राप्त ऊर्जा निकटवर्ती यंत्रों में ही संचारित की जाती है। इस अवस्था में तेल द्वारा चालित मूल चालक, जैसे तेल इंजन, का प्रयोग अधिक होता है। इसमें संचरणयंत्र का अधिक महत्व रहता है, क्योंकि संचरण की दक्षता पूरे संयंत्र की दक्षता को प्रभावित करती है। कभी-कभी मूल चालक को यंत्र से इस तरह जोड़ दिया जाता है कि संचरण उपकरण सुगमतापूर्वक मूल चालक, या यंत्र से अलग नहीं किया जा सकता। इस वर्ग में रेल इंजन आदि आते हैं।
शक्तिसंचरण की विभिन्न विधियाँ
शक्तिसंचरण के विभिन्न विधियाँ हैं :
संचरण की वैद्युत विधियाँ
शक्तिप्रेषण की वैद्युत युक्ति पर निरंतर अनुसंधान हो रहे हैं। सतत परिवर्ती वैद्युत दंति का आविष्कार बहुत पहले हो चुका है। अवरोध को अंतरास्थापित करके बल के ह्रास की प्राप्ति की युक्तियाँ वस्तुत: परिवर्ती प्रेषण नहीं कही जा सकती हैं। शक्तिप्रेषण की वैद्युत युक्तियों का उपयोग वैद्युत रेलगाड़ियों में अधिक होता है। अंतर्दहन इंजन के डायनेमो (dynamo) के लिए मूलचालक के रूप में व्यवहृत कर विद्युत उत्पन्न की जाती है और चक्रों को घुमाने के लिए खास डिजाइन किए हुए दंति को वैद्युत मोटर की सहायता से चलाया जाता है।
यांत्रिक तरीके
शक्ति का यांत्रिक संचरण पट्टे (belt) या रज्जु (rope) की सहायता से शैफ्ट (shaft) द्वारा, अथवा यंत्रिचक्र (wheel gearing) और जंजीर (chain) की सहायता से होता है। परिस्थिति के अनुसार शक्ति को संचारित करने के लिए ये तरीके अलग अलग, या एक दूसरे के साथ, व्यवहृत किए जाते हैं। मूल चालक के अनुसार शक्तिसंचरण के यांत्रिक उपकरणों का अभिकल्प एवं निर्माण किया जाता है।
मूल चालक के गतिपालक चक्र (flywheel) पर लगे हुए पट्टे द्वारा, शक्ति को रेखा शैफ्ट (line shaft) में संचारित किया जाता है। रेखा शैफ्ट पर अभिकल्प के अनुसार घिरनियाँ (pulleys) लगी रहती हैं। उन घिरनियों पर लगे हुए पट्टे द्वारा शक्ति को रेखाशैफ्ट से विभिन्न यंत्रों में संचारित किया जाता है। इस प्रकार की प्रणाली में सबसे बड़ा अवगुण यह है कि किसी भी कारणवश रेखाशैफ्ट का चलना बंद होते ही सभी यंत्र, जिन्हें रेखाशैफ्ट से शक्ति संचरित की जाती है, बेकार हो जाते हैं।
इस प्रकार के शक्तिसंचरण का मात्रात्मक विश्लेषण करने के लिए इंजन के क्रैंक शेफ्ट को संचरण का आरंभ बिंदु एवं यंत्र के प्रथम गतिमान शैफ्ट को संचरण का अंतिम बिंदु मान लिया जाता है। यह अनुमान विशिष्ट यत्र के लिए उपयुक्त है। मान लिया कि इंजन की गति N परिक्रमण (revolutions) प्रति मिनट है। इस गति पर चलते हुए इंजन क्रैंकशैफ्ट पर लगातार बल आधूर्ण (torque) डालता रहता है। मान लिया कि बल आधूर्ण की मात्रा T किलोग्राम प्रति मीटर है। इस अवस्था में इंजन की कोणीय (angular) गति w, का मूल्य होगा 2 x पाई x N / 60। यहाँ w की ईकाई रेडियन प्रति सेकंड है। अत: इंजन क्रैंक शैफ्ट द्वारा किए गए कार्य की दर wT किलोग्राम प्रति मीटर प्रति सेकंड है। सुविधा के लिए मान लिया, क्रैंक शैफ्ट से प्राप्त संपूर्ण शक्ति एक ही यंत्र को संचरित होती है। मान लिया, उस यंत्र पर डाला जानेवाला बल आघूर्ण T1 किलोग्राम प्रति मीटर है और w1 रेडियन प्रति सेकंड यंत्र की कोणीय गति है, तब उस यंत्र द्वारा प्राप्त ऊर्जा की दर होगी w1T1 किलोग्राम मीटर प्रति सेकंड। घर्षण एवं अन्य अवरोधों को अभिभूत (overcome) करने के लिए ऊर्जा का कुछ अंश संचरणयंत्र द्वारा अवशोषित (absorbed) होता है। यदि ऐसा नहीं हो, तो यंत्र द्वारा ऊर्जा अवशोषण की दर मूल चालक द्वारा उत्पन्न ऊर्जा की दर के समतुल्य होगी। किंतु व्यवहार में ऐसा नहीं होता है।
बंगाल का नवजागरण
उन्नीसवीं सदी में और बीसवीं सदी के शुरुआती वर्षों के बंगाल में हुए समाज सुधार आंदोलनों, देशभक्त-राष्ट्रवादी चेतना के उत्थान और साहित्य-कला-संस्कृति में हुई अनूठी प्रगति के दौर को बंगाल के नवजागरण की संज्ञा दी जाती है। इस दौरान समाज सुधारकों, साहित्यकारों और कलाकारों ने स्त्री, विवाह, दहेज, जातिप्रथा और धर्म संबंधी स्थापित परम्पराओं को चुनौती दी। बंगाल के इस घटनाक्रम ने समग्र भारतीय आधुनिकता की निर्मितियों पर अमिट छाप छोड़ी। इसी नवजागरण के दौरान भारतीय राष्ट्रवाद के शुरुआती रूपों की संरचनाएँ सामने आयीं। बंगाल के नवजागरण का विस्तार राजा राममोहन राय (१७७५-१८३३) से आरम्भ होकर रवीन्द्रनाथ ठाकुर (१८६१-१९४१) तक माना जाता है।
परिचय
इस अवधि का सुव्यव्यस्थित अध्ययन करने वाले इतिहासकार सुशोभन सरकार लिखते हैं, ‘अंग्रेज़ी राज, पूँजीवादी अर्थव्यवस्था और आधुनिक पश्चिमी संस्कृति का सबसे पहला प्रभाव बंगाल पर पड़ा जिससे एक ऐसा नवजागरण हुआ जिसे आमतौर पर बंगाल के रिनेसाँ के नाम से जाना जाता है। करीब एक सदी तक बदलती हुई आधुनिक दुनिया के प्रति बंगाल की सचेत जागरूकता शेष भारत के मुकाबले आगे रही। इस लिहाज़ से कहा जा सकता है कि भारत के आधुनिक जागरण में बंगाल द्वारा निभायी गयी भूमिका की तुलना युरोपीय रिनेसाँ के संदर्भ में इटली की भूमिका से की जा सकती है।’ इतालवी रिनेसाँ की ही तरह बंगाल का नवजागरण कोई जनांदोलन नहीं था। इसकी प्रक्रिया और प्रसार भद्रलोक (उच्च वर्गों) तक ही सीमित था। भद्रलोक में भी नवजागरण का प्रभाव अधिकतर उसके हिंदू हिस्से पर ही पड़ा। इस दौरान कुछ मुसलमान हस्तियाँ भी उभरीं (जैसे, सैयद अमीर अली, मुशर्रफ हुसैन, साके दीन महमूद, काज़ी नज़रुल इस्लाम और रुकैया सखावत हुसैन), पर बंगाल का नवजागरण आंशिक रूप से ही मुसलमान नवजागरण कहा जा सकता है। मोटे तौर पर माना जाता है कि बंगाल के नवजागरण की शुरुआत राममोहन राय से हुई और रवींद्रनाथ ठाकुर के साथ उसका समापन हो गया। सुशोभन सरकार ने इसे पाँच चरणों में बाँट कर देखने का प्रयास किया है : पहली अवधि 1814 से 1833, जिसकी केंद्रीय हस्ती राजा राममोहन राय थे। 1814 में वे कोलकाता रहने के लिए आये और 1833 में उनका लंदन में देहांत हुआ। दूसरी अवधि उनकी मृत्यु से 1857 के विद्रोह तक जाती है। तीसरी अवधि 1885 में भारतीय राष्ट्रीय कांग्रेस की स्थापना तक फैली हुई है। चौथी अवधि 1905 में बंगाल के विभाजन तक और पाँचवीं अवधि स्वदेशी आंदोलन से असहयोग आंदोलन और महात्मा गाँधी के नेतृत्व की शुरुआत तक यानी 1919 तक मानी गयी है। राममोहन राय के बारे में एक दृष्टांत है जिसे उनकी शख्सियत के रूपक की तरह पढ़ा जा सकता है। कहा जाता है कि उनके दो घर थे। खान-पान, वेषभूषा और रहन-सहन के लिहाज़ से एक में किसी विक्टोरियन जेंटिलमेन की भाँति रहते थे और दूसरे में पारम्परिक बंगाली ब्राह्मण की तरह। दरअसल, उनके व्यक्तित्व और कृतित्व की सबसे बड़ी विशेषता थी पूर्व और पश्चिम का संश्लेषण। लेकिन, यह दृष्टांत भी उनके रूढ़िभंजक व्यक्तित्व को परिभाषित नहीं करता। 1820 में उनकी कृति ‘परसेप्ट्स ऑफ़ जीसस’ का प्रकाशन हुआ जिसमें ईसा के नैतिक संदेश को ईसाई तत्त्वज्ञान और चमत्कार कथाओं से अलग करके पेश किया गया था। बंगाल में सक्रिय ईसाई पादरी वर्ग उनकी इस कोशिश से नाराज़ हो गया। उसके विरोध के परिणामस्वरूप राममोहन राय ने ईसाई जनता के नाम तीन अपीलें जारी करके अपने विचारों को और स्पष्टता प्रदान की। इसी के साथ उन्होंने ब्राह्मनीकल मैग़ज़ीन का प्रकाशन करके हिंदू आस्तिकता के वैचारिक नैरंतर्य को वेदों के हवाले से रेखांकित करने की चेष्टा भी की। राममोहन ने अपने धार्मिक विचारों को धरती पर उतारने के लिए 20 अगस्त 1828 को ‘ब्रह्म सभा’ का गठन किया। इस प्रक्रिया का परिणाम 1830 में एक चर्च की स्थापना के रूप में निकला और ब्रह्म समाज आंदोलन शुरू हुआ जो लम्बे समय तक बंगाली समाज की चेतना को प्रभावित करता रहा। 1818 से 1829 के बीच राममोहन राय ने सती प्रथा जैसी बुराई पर आक्रमण करते हुए तीन रचनाएँ प्रकाशित कीं। सती प्रथा के ख़िलाफ़ जनमत बनाने और अंग्रेज़ों को उस पर प्रतिबंध लगाने के लिए मनाने का श्रेय उनके प्रयासों को ही दिया जाता है। राममोहन ने आधुनिक शिक्षा और विशेष तौर से स्त्री शिक्षा के प्रसार में अगुआ भूमिका निभायी। उन्हें बांग्ला गद्य का निर्माता भी कहा जाता है।
बंगाल रिनेसाँ के इस दौर में राममोहन के प्रयासों को दोहरे विरोध का सामना करना पड़ा। एक तरफ़ उनका विरोध राधाकांत देब, गौरीकांत भट्टाचार्य और भवानी चरण बनर्जी जैसे सुधार विरोधी परम्परानिष्ठ लेखक और विद्वान कर रहे थे, वहीं उन्हें फ़्रांसीसी क्रांति और इंगलिश रैडिकलिज़म से अनुप्राणित आलोचना का भी सामना करना पड़ा जिसका नेतृत्व ‘यंग बंगाल’ और उसके एंग्लो-इण्डिन नेता हेनरी विवियन डेरॉज़ियो के हाथों में था। यह अलग बात है कि डेरॉज़ियो के अनुयायी अपने कामों और वक्तृताओं से समाज को चौंकाने के अलावा कोई स्थाई असर नहीं डाल पाये। लेकिन, राममोहन की परम्परा के आधार पर समाज सुधारों का नरम कार्यक्रम उनकी मृत्यु के बाद भी जारी रहा। उसकी कमान देवेंद्रनाथ ठाकुर और अक्षय कुमार दत्त के हाथों में थी। इसी दौरान ईश्वरचंद्र विद्यासागर ने बाल विवाह और बहुविवाह के ख़िलाफ़ मुहिम चलायी। हालाँकि यंग बंगाल आंदोलन 1842 में विधवा विवाह के पक्ष में आवाज़ उठा चुका था, पर विद्यासागर के प्रयासों से ही इसे लोकप्रिय आंदोलन का रूप मिला।
1857 के विद्रोह के बाद बंगाल के पुनर्जागरण ने साहित्यिक क्रांति और उसके ज़रिये राष्ट्रवादी चिंतन के युग में प्रवेश किया। नील की खेती करवाने वाले अंग्रेज़ों के जुल्मों के ख़िलाफ़ किसानों के संघर्ष में बंगाली बुद्धिजीवियों ने भी अपनी आवाज़ मिलायी। दीनबंधु मित्र के नाटक ‘नील दर्पण’ ने बंगाल के मानस को झकझोर दिया। माइकेल मधुसूदन दत्त ने उसका अंग्रेज़ी अनुवाद प्रकाशित किया जिसके ख़िलाफ़ अदालत ने एक हज़ार रुपये के ज़ुर्माने की सज़ा सुनायी। माइकेल ने 1860 में मेघनाद-वध की रचना करके नयी बंगाली कविता की सम्भावनाओं का उद्घोष किया। 1865 में बंकिम चंद्र चटर्जी का सूर्य उनके पहले ऐतिहासिक उपन्यास दुर्गेशनंदिनी के साथ बंगाली सांस्कृतिक क्षितिज पर उगा। 1873 में विषबृक्ष के ज़रिये उन्होंने सामाजिक उपन्यासों की परम्परा का सूत्रपात किया। 1879 में ‘साम्य’ शीर्षक से निबंध लिख कर बंकिम ने समतामूलकता और यूटोपियन समाजवाद के प्रति रुझान दिखाया, पर 1882 में आनंदमठ लिख कर वे देशभक्तिपूर्ण पुनरुत्थानवाद की लहर में बह गये। इसी रचना में दर्ज ‘वंदेमातरम’ गीत भारत के तीन राष्ट्रगीतों में से एक है। साहित्यिक उन्मेष के साथ- साथ बंगाली नवजागरण ने इतिहास लेखन (राजेंद्रलाल मित्र) और समाज-विज्ञान (बंगाल सोशल साइंस एसोसिएशन) के अन्य क्षेत्रों में योगदान की परम्परा का सूत्रपात भी किया। धार्मिक सुधारों और पुनरुत्थानवाद के लिहाज़ से भी यह दौर ख़ासा घटनाप्रद था। एक तरफ़ तो केशव चंद्र सेन के नेतृत्व में युवा ब्रह्म समाजी सुधार आंदोलन की अलख जगाये हुए थे, दूसरी तरफ़ वहाबी असंतोष खदबदा रहा था और नव- हिंदूवाद की पदचाप सुनायी दे रही थी। इसी अवधि में दक्षिणेश्वर के संत रामकृष्ण परमहंस ने अपने चुम्बकीय व्यक्तित्व के माध्यम से सभी धार्मिक आस्थाओं को पवित्र घोषित किया। ईसाई धर्मांतरण को हवा देने वाला प्रोटेस्टेंट उग्रवाद इससे कमज़ोर हुआ और परम्परा के पैरोकारों को थोड़ी राहत मिली। परमहंस के युवा शिष्य स्वामी विवेकानंद ने 1893 में वर्ल्ड रिलीजस कांफ्रेंस में दिये गये अपने भाषण से अंतर्राष्ट्रीय ख्याति अर्जित की और अपनी ख़ास शैली के आदर्शवादी राष्ट्रवाद का सूत्रीकरण किया। चार साल तक पश्चिम का दौरा करके लौटे तो 1897 में उनका राष्ट्रीय नायक की तरह स्वागत किया गया।
1861 के बाद की अवधि तो कुछ इस तरह की थी जिसमें बंगाली बुद्धिजीवी समाज का सबसे प्रिय शब्द ‘राष्ट्रीय’ बन गया। राजनारायण बोस, नवगोपाल मित्र, ज्योतिरिंद्रनाथ ठाकुर और भूदेव मुखर्जी की अगुआई में कई तरह की गतिविधियाँ चलीं जिनमें हिंदू मेले का आयोजन उल्लेखनीय था जो करीब दस साल तक कोलकाता को आलोड़ित करता रहा। 1870 के बाद की अवधि राजनीतिक आंदोलनों की अवधि थी जिसमें सुरेंद्रनाथ बनर्जी का नेतृत्व उभरा जिन्हें ‘बंगाल के बेताज के बादशाह’ के तौर पर जाना गया। सुरेंद्रनाथ के जुझारूपन कारण के कारण अंग्रेज़ उनका नाम बिगाड़ कर ‘सरेंडर नॉट’ बनर्जी भी कहते थे। 1876 में बनर्जी ने ‘इण्डिन एसोसिएशन’ की स्थापना की जिसके 1883 के राष्ट्रीय सम्मेलन में सभी भारतीयों के लिए एक राष्ट्रीय संगठन बनाने का विचार पैदा हुआ। इसका परिणाम 1885 में भारतीय राष्ट्रीय कांग्रेस की ऐतिहासिक स्थापना के रूप में निकला। बंगाली बुद्धिजीवियों कांग्रेस की गतिविधियों में जम कर भागीदारी की और 1903 तक कांग्रेस अधिवेशनों की अध्यक्षता सात बार उनके खाते में गयी। बंगाल ने महाराष्ट्र और पंजाब के साथ मिल कर कांग्रेस के गरमदली धड़े की रचना करने में निर्णायक भूमिका निभायी।
बंगाल के नवजारण के आख़िरी दौर पर गिरीश चंद्र घोष जैसे नाटककार, बंकिम की परम्परा में रमेश चंद्र दत्त जैसे ऐतिहासिक और सामाजिक उपन्यासकार (जिन्हें हम महान आर्थिक इतिहासकार के तौर पर भी जानते हैं), मीर मुशर्रफ़ हुसैन जैसे मुसलमान कवि, जगदीश चंद्र बोस और प्रफुल्ल चंद्र राय जैसे वैज्ञानिकों की छाप रही। लेकिन, रवींद्रनाथ ठाकुर की प्रतिभा के सामने ये सभी प्रतिभाएँ फीकी पड़ गयीं। हिंदू मेले में अपनी देशभक्तिपूर्ण कविताओं के पाठ से सभी का ध्यान अपनी ओर आकर्षित करने वाले रवींद्रनाथ ने अपने रचनात्मक और वैचारिक साहित्य से एक पूरे युग को नयी अस्मिता प्रदान की। उन्होंने अपने युग पर आलोचनात्मक दृष्टि फेंकी। 1901 में अपनी रचना नष्टनीड़ के ज़रिये वे बंगाली रिनेसाँ के ऐसे पैरोकारों को आड़े हाथों लेते नज़र आये जो अपने पारिवारिक जीवन में उन आदर्शों को लागू करने के लिए तैयार नहीं थे। 1913 में गीतांजलि के लिए साहित्य का नोबेल पुरस्कार जीतने वाले रवींद्रनाथ ने बंग- भंग विरोध और स्वदेशी आंदोलन की राजनीति को सर्वथा नये दृष्टिकोण से देखा। उन्होंने इस आंदोलन में मुसलमानों की न के बराबर भागीदारी पर अफ़सोस जताया और राष्ट्रवाद में निहित अशुभ आयामों की आलोचना प्रस्तुत की। गाँधी के साथ उनकी बहसों में आने वाले भारत की दुविधाओं की झलक देखी जा सकती थी।
सन्दर्भ
2. शिवनाथ शास्त्री (2002), अ हिस्ट्री ऑफ़ द रिनेसाँ इन बंगाल, रिनेसाँ, कोलकाता.
3. सुमित सरकार (1996), ‘कोलकाता ऐंड द बंगाल रिनेसाँ’, संकलित : कैलकटा, द लिविंग सिटी, संपादक : सुकांत चौधरी, खण्ड-1.
4. नीतिश सेनगुप्ता (1980), हिस्ट्री ऑफ़ बंगाली स्पीकिंग पीपुल, यूबीएस पब्लिशर्स डिस्ट्रीब्यूटर्स.
विश्‍वनाथ प्रसाद
विश्‍वनाथ प्रसाद,भारत के उत्तर प्रदेश की तीसरी विधानसभा सभा में विधायक रहे। 1962 उत्तर प्रदेश विधान सभा चुनाव में इन्होंने उत्तर प्रदेश के वाराणसी जिले के 264 - वाराणसी नगर (उत्‍तरी) विधान सभा निर्वाचन क्षेत्र से भारतीय जनसंघ पार्टी की ओर से चुनाव में भाग लिया।
सल्फानिलामाइड
सल्फानिलामाइड एक कार्बनिक यौगिक है।
डाइक्रोटोफोस
डाइक्रोटोफोस एक कार्बनिक यौगिक है।
फाइजर
फाइजर न्यूयॉर्क शहर में स्थित अमेरिकी बहुराष्ट्रीय दवा निगम है। यह राजस्व से दुनिया की सबसे बड़ी दवा कंपनियों में से एक है।
इस्माइलपुर,संभल (मुरादाबाद)
भारत की जनगणना अनुसार यह गाँव, तहसील संभल, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00721
बाहरी कड़ियाँ
उत्तर प्रदेश के जिले (नक्शा)
पेलोपोनेशियन युद्ध
प्राचीन यूनान का एक प्रसिद्ध युद्ध जिसमे स्पार्टा तथा एथेंस के मध्य प्रभुत्व हेतु युद्ध हुआ था
ऑस्ट्रेलियाई संघीय चुनाव, 2022
ऑस्ट्रेलिया की 47वीं संसद के सदस्यों का चुनाव करने के लिए 2022 का ऑस्ट्रेलियाई संघीय चुनाव 21 मई 2022 को होगा।
प्रधानमंत्री स्कॉट मॉरिसन के नेतृत्व वाली मौजूदा लिबरल-नेशनल गठबंधन सरकार, कार्यालय में लगातार चौथी बार जीतने की कोशिश कर रही है। उन्हें एंथनी अल्बनीज के नेतृत्व वाली लेबर विपक्षी पार्टी द्वारा चुनौती दी जाएगी। द ग्रीन्स, यूनाइटेड ऑस्ट्रेलिया, वन नेशन, अन्य छोटे दल और स्वतंत्र राजनेता भी चुनाव लड़ेंगे। निचले सदन, प्रतिनिधि सभा की सभी 151 सीटों और ऊपरी सदन, सीनेट की 76 सीटों में से 40 सीटों पर चुनाव होगा।
अलीपुर वन्य प्राणी उद्यान
अलीपुर वन्य प्राणी उद्यान जिसे अलीपुर चिडियाघर या कोलकाता चिडियाघर के नाम से भी जाना जाता है भारत का सबसे पुराना प्राणी उद्यान है। यह कोलकाता का एक प्रमुख पर्यटन आकर्षण है। इसे अद्वैत नामक कछुए के नाम से भी जाना जाता है जो विश्व में किसी भी प्राणी से लम्बी आयु का था।
मल्लाधौनी, अल्मोडा तहसील
मल्लाधौनी, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
बीदों जलप्रपात
बीदों जलप्रपात मेघालय में स्थित एक जलप्रपात है।
डाइसाइक्लोपेंटाडाइइन
डाइसाइक्लोपेंटाडाइइन एक कार्बनिक यौगिक है।
बारा गाँव गाँव, अमृतपुर (फर्रुखाबाद)
बारा गाँव अमृतपुर, फर्रुखाबाद, उत्तर प्रदेश स्थित एक गाँव है।
रडार
रडार (Radar) वस्तुओं का पता लगाने वाली एक प्रणाली है जो सूक्ष्मतरंगों का उपयोग करती है। इसकी सहायता से गतिमान वस्तुओं जैसे वायुयान, जलयान, मोटरगाड़ियों आदि की दूरी (परास), ऊंचाई, दिशा, चाल आदि का दूर से ही पता चल जाता है। इसके अलावा मौसम में तेजी से आ रहे परिवर्तनों (weather formations) का भी पता चल जाता है। 'रडार' (RADAR) शब्द मूलतः एक संक्षिप्त रूप है जिसका प्रयोग अमेरिका की नौसेना ने १९४० में 'रेडियो डिटेक्शन ऐण्ड रेंजिंग' (radio detection and ranging) के लिये प्रयोग किया था। बाद में यह संक्षिप्त रूप इतना प्रचलित हो गया कि अंग्रेजी शब्दावली में आ गया और अब इसके लिये बड़े अक्षरों (कैपिटल) का इस्तेमाल नहीं किया जाता। इसकी खोज का श्रेय रॉबर्ट वाटसन वाट्ट को दिया जाता है।
डाइएल्ड्रिन
डाइएल्ड्रिन एक कार्बनिक यौगिक है।
सल्फानिलिक अम्ल
सल्फानिलिक अम्ल एक कार्बनिक यौगिक है।
माफ़िया
माफ़िया या माफिया एक अनौपचारिक शब्द है जिसका इस्तेमाल उन आपराधिक संगठनों के तरफ इशारा करने के लिए किया जाता है जो असली माफिया, इतालवी माफिया, से मज़बूत समानता रखते हैं। इस तरह के संगठन का केंद्रीय काम अपराधियों के बीच विवादों की मध्यस्थता के साथ-साथ हिंसा के इस्तेमाल या धमकी से अपराधियों के बीच अवैध समझौतों बनाना होता है। माफिया अक्सर जुए, कर्ज़ जाल, नशा तस्करी, शरीर व्यापार, और धोखाधड़ी जैसे काम से भी जुड़े होते हैं।
बिशप जलप्रपात
बिशप जलप्रपात मेघालय में स्थित एक जलप्रपात है।
धारणा
चित्त को किसी एक विचार में बांध लेने की क्रिया को धारणा कहा जाता है। यह शब्द 'धृ' धातु से बना है। पतंजलि के अष्टांग योग का यह छठा अंग या चरण है। वूलफ मेसिंग नामक व्यक्ति ने धारणा के सम्बन्ध में प्रयोग किये थे।
परिचय
धारणा अष्टांग योग का छठा चरण है। इससे पहले पांच चरण यम, नियम, आसन, प्राणायाम और प्रत्याहार हैं जो योग में बाहरी साधन माने गए हैं। इसके बाद सातवें चरण में ध्यान और आठवें में समाधि की अवस्था प्राप्त होती है। धारणा शब्द ‘धृ’ धातु से बना है। इसका अर्थ होता है संभालना, थामना या सहारा देना। योग दर्शन के अनुसार- देशबन्धश्चित्तस्य धारणा। (योगसूत्र 3/1) अर्थात्- किसी स्थान (मन के भीतर या बाहर) विशेष पर चित्त को स्थिर करने का नाम धारणा है। आशय यह है कि यम, नियम, आसन, प्राणायाम और प्रत्याहार द्वारा इंद्रियों को उनके विषयों से हटाकर चित्त में स्थिर किया जाता है। स्थिर हुए चित्त को एक ‘स्थान’ पर रोक लेना ही धारणा है।
विश्‍वनाथ पाण्‍डेय ‘प्रणव’
विश्‍वनाथ पाण्‍डेय ‘प्रणव’,भारत के उत्तर प्रदेश की तीसरी विधानसभा सभा में विधायक रहे। 1962 उत्तर प्रदेश विधान सभा चुनाव में इन्होंने उत्तर प्रदेश के मिर्जापुर जिले के 372 - अहरौरा विधान सभा निर्वाचन क्षेत्र से कांग्रेस की ओर से चुनाव में भाग लिया।
डाइइथानोलएमाइन
डाइइथानोलएमाइन एक कार्बनिक यौगिक है।
सेन्स एंड सेन्सिबिलिटी
कथा सारांश- एलिनोर, मैरियन और मार्ग्रेट डैशवूड बहनें है। वे नोरलैण्ड मे रहती है। जान डैशवूड दोनो बहनों का सौतेला भाई है और पिता के मर जाने के बाद विरासत को अपने स्वामित्व मे ले लेता है। उसने अपने पिता से वादा किया था कि वह उन दोनो का ध्यान रखेगा। मगर जान की पत्नी फेनी चालाकी से अपने पति यह समझाती है कि यदि उसने उन दोनो बहनो को सम्पत्ति मे हिस्सेदारी दे दी तो उनके लिए कम पड़ जाएगी। तो जाँन सम्पत्ति पर पूर्ण रूप से अधिकार कर लेता है। इस प्रकार अब तीनो बहनो को अपनी शादी के लिए खुद ही प्रयास करने होंगे। एडवर्ड फेरार्स जोकि जाँन का साला है, वह एलिनोर मे रूचि लेने लगता है। उन दोनो के स्वभाव भी मिलते-जुलते है। मगर मैरियन एडवर्ड से प्रभावित नही है।
डैशवूड बहने सर जान मिडिलटन की सहायत से अब नए घर मे चले जाते है। वहाँ पर मैरियन विलोबी की तरफ आकर्षित होती है क्योंकि एक बार उसने मैरियन के पैर मे चोट लग जाने के बाद उसको बचाया था। विलोबी एक सम्पन्न घर से सम्बन्ध रखता है। इस प्रकार मैरियन और विलोबी के एक-दूसरे से प्यार करने लगते है। मगर एलिनोर को यह रिश्ता पसंद नही है, क्योंकि उसे लगता है कि वे दोनो अति कर रहे है।
जगन्नाथ दास (ओड़िया कवि)
अतिबड़ी जगन्नाथ दास (c. 1491-1550 ) एक ओड़िया कवि और साहित्यकार थे । वह ओड़िया साहित्य में प्रसिद्ध 'पंचसखा' के 5 महान कवियों में से एक थे। उन्होंने ओडिया भागवत की रचना की।
जगन्नाथ दास का जन्म कौशिकी गोत्र के एक ब्राह्मण परिवार में 1491 में राधाष्टमी को कपिलेश्वरपुर सासन (पुरी के 16 पारम्परिक सासन गांवों में से एक) में हुआ था। उनकी माता का नाम पद्मावती देवी तथा पिता का नाम भगवान दास था।
उनके पिता उत्कल में भागवत के वक्ता थे। भगवान दास की भागवतम की व्याख्या से प्रसन्न होकर उत्कल के तत्कालीन शासक राजा पुरुषोत्तम देव ने उन्हें "पुराण पंडा" की उपाधि दी। जगन्नाथ दास  चैतन्य महाप्रभु के समवयस्क थे। एक बार संयोग से कल्प बट में  उनकी भेंट हुई थी, जिसके बाद दोनों के बीच आध्यात्मिक सम्बन्ध प्रगाढ़ होता चला गया और आजीवन बना रहा। चैतन्य देव, जगन्नाथ दास के बड़े प्रशंसक थे और उन्हें "अतिबड़ी " कहते थे।
सन्दर्भ
https://nvacreator.blogspot.com/2023/07/blog-post_19.html
सुंटीकोप्पा
सुंटीकोप्पा (Suntikoppa) भारत के कर्नाटक राज्य के कोडगु ज़िले में स्थित एक गाँव है। राष्ट्रीय राजमार्ग 275 यहाँ से गुज़रता है।
बस इतना सा ख्वाब है
बस इतना सा ख्वाब है 2001 में बनी हिन्दी फिल्म है, जिसका निर्देशन गोल्डी बहल और निर्माण मधु रमेश बहल ने किया है। इसमें अभिषेक बच्चन, रानी मुखर्जी, सुष्मिता सेन और जेकी श्रोफ मुख्य किरदार निभा रहे हैं। ये फिल्म सिनेमाघरों में 6 जुलाई 2001 में प्रदर्शित हुई।
कहानी
सूरज (अभिषेक बच्चन) एक गाँव में रहने वाला साधारण सा आदमी है, जो अपने कॉलेज की डिग्री पाने के लिए, बनारस से मुंबई आता है। उसकी मुलाक़ात पूजा (रानी मुखर्जी) से होती है और कुछ ही मुलाक़ात के बाद दोनों एक दूसरे से प्यार करने लगते हैं।
सूरज का सपना बहुत ही बड़ा होता है। वो नावेद अली जैसा बनना चाहता है। एक दिन वो एक मरते हुए इंसान की जान बचाता है, जिससे वो नावेद को बहुत खुश कर देता है। वो उसे और उसकी एक सहकर्मी, लारा (सुष्मिता सेन) के साथ एक नए चैनल शुरू करने को कहता है।
विवाद
दिल्ली पुलिस ने फिल्म निर्माता, तान्या बहल को मिला कर दो लोगों को गिरफ्तार कर लिया। उन दोनों पर फिल्म के शूटिंग के वक्त शहर के दो फोटोग्राफर को पीटने का आरोप लगा था।
बिग बॉस 1
बिग बॉस भारतीय रियलिटी टीवी कार्यक्रम बिग बॉस का पहला सीजन है। यह 3 नवंबर 2006 से 26 जनवरी 2007 तक कुल 86 दिनों तक सोनी एंटरटेनमेंट टेलीविजन पर प्रसारित हुआ। बिग ब्रदर के अन्य संस्करणों के विपरीत, भारतीय संस्करण मशहूर हस्तियों को गृहणियों के रूप में उपयोग करता है, आम जनता के सदस्यों के रूप में नहीं.. इसे बॉलीवुड अभिनेता अरशद वारसी ने होस्ट किया था। श्रृंखला 26 जनवरी 2007 को समाप्त हुई जिसमें राहुल रॉय विजेता बने जबकि कैरोल ग्रेसियस उपविजेता बनीं।
राखी सावंत ने बिग बॉस 14 और बिग बॉस 15 में वापसी की, जबकि कश्मीरा शाह ने बिग बॉस 14 में वापसी की।
उत्पादन
यह शो जॉन डी मोल द्वारा विकसित बिग ब्रदर प्रारूप पर आधारित है। कई प्रतियोगी ("गृहिणी" के रूप में जाने जाते हैं) एक उद्देश्य से निर्मित घर में रहते थे और बाकी दुनिया से अलग-थलग थे। प्रत्येक सप्ताह, गृहणियों ने अपने दो साथियों को बेदखली के लिए नामांकित किया, और सबसे अधिक नामांकन प्राप्त करने वाले गृहणियों को सार्वजनिक वोट का सामना करना पड़ा। इनमें से एक अंततः सदन से "बेदखल" होने के बाद छोड़ देगा। हालाँकि, इस प्रक्रिया के अपवाद थे जैसा कि बिग बॉस ने तय किया था। अंतिम सप्ताह में, तीन गृहणियां शेष थीं, और जनता ने वोट दिया कि वे किसे जीतना चाहते हैं।
हर हफ्ते बिग बॉस द्वारा टास्क निर्धारित किए गए थे। गृहणियों को कार्य के परिणामों पर जुआ खेलने की अनुमति दी गई थी और यदि वे जीत जाते हैं तो उन्हें अधिक आपूर्ति का आदेश देने के लिए अतिरिक्त पैसे से पुरस्कृत किया जाता है।
घर के सदस्य घर
उपस्थित होने और घर में प्रवेश करने के क्रम में भाग लेने वाले हैं:
मल्टीपल माइलोमा
बहु मज्जार्बुद या मल्टीपल माइलोमा प्लाज्मा सेल्स का कैंसर है। प्लाज्मा सेल्स अस्थिमज्जा या बोनमेरो में पाये जाते हैं और हमारे रक्षातंत्र के प्रमुख सिपाही हैं। यह एक कारखाना है जहां खून में पाई जाने वाली सभी कोशिकाएं तैयार होती हैं। यह रोग 1848 में परिभाषित किया गया।
कारण
रक्षातंत्र में कई तरह की कोशिकाएं होती हैं जो साथ मिल कर संक्रमण या किसी बाहरी आक्रमण का मुकाबला करती हैं। इनमें लिम्फोसाइट्स प्रमुख हैं। ये मुख्यतः दो तरह की होती हैं टी-सेल्स और बी-सेल्स। जब शरीर पर किसी जीवाणु का आक्रमण होता है तो बी-सेल्स परिपक्व होकर प्लाज्मा सेल्स बनते हैं। ये प्लाज्मा सेल्स अपनी सतह पर एंटीबॉडीज (जिन्हें इम्युनोग्लोब्युलिन भी कहते हैं) बनाते हैं, जो जीवाणु से युद्ध कर उनका सफाया करते हैं। लिम्फोसाइट्स शरीर के कई हिस्सों जैसे लिम्फ नोड, बोनमेरो, आंतों और खून में पाये जाते हैं। लेकिन प्लाज्मा सेल्स अमूमन बोनमेरो में ही पाए जाते हैं।